CELEX: 32007D0610
Language: da
Date: 2007-09-11 00:00:00
Title: 2007/610/EF: Kommissionens beslutning af 11. september 2007 om EF-tilskud til finansiering af et program til bekæmpelse af skadegørere på planter og planteprodukter i de franske oversøiske departementer for 2007 (meddelt under nummer K(2007) 4147)

15.9.2007   
            
            
               DA
            
            
               Den Europæiske Unions Tidende
            
            
               L 242/24
            
         
      KOMMISSIONENS BESLUTNING
   
   af 11. september 2007
   om EF-tilskud til finansiering af et program til bekæmpelse af skadegørere på planter og planteprodukter i de franske oversøiske departementer for 2007
   (meddelt under nummer K(2007) 4147)
   (Kun den franske udgave er autentisk)
   (2007/610/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU’s fjernområder (1), særlig artikel 17, stk. 3, første afsnit, første punktum, og
   ud fra følgende betragtninger:
   
               (1)
            
            
               Dyrkningsvilkårene i de franske oversøiske departementer kræver særlige foranstaltninger for den vegetabilske produktion; disse foranstaltninger omfatter blandt andet omkostningstunge plantesundhedsforanstaltninger.
            
         
               (2)
            
            
               Ved Kommissionens beslutning 2007/609/EF af 10. september 2007 om fastlæggelse af, hvilke foranstaltninger der er berettigede til EF-tilskud inden for rammerne af programmerne til bekæmpelse af skadegørere på planter og planteprodukter i de franske oversøiske departementer samt på Azorerne og Madeira (2), er det fastlagt, hvilke foranstaltninger Fællesskabet kan finansiere under programmer til bekæmpelse af skadegørere på planter og planteprodukter i de franske oversøiske departementer samt på Azorerne og Madeira.
            
         
               (3)
            
            
               De franske myndigheder har forelagt et program for Kommissionen, som omfatter plantesundhedsforanstaltninger. I programmet beskrives det, hvilke mål der skal nås, hvilke delresultater der forventes, hvilke foranstaltninger der skal gennemføres, hvor længe de skal løbe, og hvor store udgifterne til dem bliver, med henblik på eventuelt EF-tilskud. De i programmet beskrevne foranstaltninger opfylder kravene i beslutning 2007/609/EF om fastlæggelse af, hvilke foranstaltninger der er berettigede til EF-tilskud inden for rammerne af programmerne til bekæmpelse af skadegørere på planter og planteprodukter i de franske oversøiske departementer samt på Azorerne og Madeira.
            
         
               (4)
            
            
               I henhold til artikel 3, stk. 2, litra a), i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (3) finansieres plantesundhedsforanstaltninger af Den Europæiske Garantifond for Landbruget. Finansiel kontrol af de pågældende foranstaltninger sker efter artikel 9, 36 og 37 i samme forordning.
            
         
               (5)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Plantesundhed —
            
         VEDTAGET FØLGENDE BESLUTNING:
   Artikel 1
   Tildelingen af et EF-tilskud til Frankrig til finansiering af det officielle program til bekæmpelse af skadegørere på planter og planteprodukter i de franske oversøiske departementer for 2007, jf. del A i bilaget, godkendes.
   Tilskuddet er på højst 60 % af de samlede støtteberettigede udgifter, jf. del B i bilaget, og højst 224 700 EUR (ekskl. moms).
   Artikel 2
   1.   Der udbetales et forskud på 100 000 EUR senest 60 dage efter modtagelsen af en betalingsanmodning fra Frankrig.
   2.   Restbeløbet af EF-tilskuddet udbetales under forudsætning af, at Kommissionen senest den 15. marts 2008 modtager en endelig gennemførelsesrapport i elektronisk form.
   Rapporten skal indeholde:
   
               a)
            
            
               en kortfattet teknisk evaluering af hele programmet, herunder af, hvor langt man er nået med gennemførelsen af de fysiske og kvalitative mål, og hvilke fremskridt der er gjort, samt en vurdering af de umiddelbare plantesundhedsmæssige og økonomiske virkninger, og
            
         
               b)
            
            
               en udgiftsopgørelse med angivelse af de faktisk afholdte udgifter opdelt efter underprogram og foranstaltning.
            
         3.   Hvad angår det vejledende budget, jf. del B i bilaget, kan Frankrig justere fordelingen af finansieringsmidlerne mellem forskellige foranstaltninger under samme underprogram med højst 15 % af EF-tilskuddet til det pågældende underprogram, forudsat at det programbeløb, der svarer til de samlede støtteberettigede udgifter, ikke overskrides, og at programmets hovedmål ikke dermed bringes i fare.
   Frankrig underretter Kommissionen om alle justeringer.
   Artikel 3
   Denne beslutning anvendes fra den 1. januar 2007.
   Artikel 4
   Denne beslutning er rettet til Den Franske Republik.
   
      Udfærdiget i Bruxelles, den 11. september 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EUT L 42 af 14.2.2006, s. 1. Ændret ved forordning (EF) nr. 2013/2006 (EUT L 384 af 29.12.2006, s. 13).
   
      (2)  Se side 20 i denne EUT.
   
      (3)  EUT L 209 af 11.8.2005, s. 1. Senest ændret ved forordning (EF) nr. 378/2007 (EUT L 95 af 5.4.2007, s. 1).
   
      BILAG
      Program og vejledende budget for 2007
      DEL A
      Program
      Programmet består af tre delprogrammer:
      
                  1)
               
               
                  Delprogram for departementet Martinique:
                  
                              a)
                           
                           
                              foranstaltning 1.1: plantesundhedsevaluering og diagnostik ved hjælp af det regionale laboratorium og dets mobile enhed (labo vert)
                           
                        
                              b)
                           
                           
                              foranstaltning 1.2: undersøgelse af biodiversiteten i frugtplantager/grøntsagsgartnerier
                           
                        
            
                  2)
               
               
                  Delprogram for departementet Fransk Guyana:
                  
                              a)
                           
                           
                              foranstaltning 2.1: etablering af et landbrugsvarslingssystem vedrørende plantesundhed inden for risproduktion
                           
                        
                              b)
                           
                           
                              foranstaltning 2.2: styrkelse af diagnosticeringskapaciteten ved hjælp af det regionale laboratorium og dets mobile enhed (labo vert)
                           
                        
            
                  3)
               
               
                  Delprogram for departementet Guadeloupe:
                  
                              a)
                           
                           
                              foranstaltning 3.1: etablering af et netværk for undersøgelser af bananfluer
                           
                        
                              b)
                           
                           
                              foranstaltning 3.2: undersøgelses- og opfølgningsforanstaltninger vedrørende coconut lethal yellowing disease
                           
                        
                              c)
                           
                           
                              foranstaltning 3.3: styring af risikoen for indslæbning af skadegørere via turister
                           
                        
                              d)
                           
                           
                              foranstaltning 3.4: indførelse af en metode til biorensning af jord forurenet med chlordecon og HCH
                           
                        
                              e)
                           
                           
                              foranstaltning 3.5: målrettet bekæmpelse af maniokmyrer.
                           
                        
            DEL B
      Vejledende budget (i euro) med angivelse af de forventede delresultater
      
                  Underprogrammer
               
               
                  Resultaternes art (S = levering af tjenesteydelser, R = forskningsarbejde/undersøgelser)
               
               
                  Støtteberettigede udgifter
               
               
                  Nationalt bidrag
               
               
                  EF-tilskud
               
            
                  Martinique
               
            
                  Foranstaltning 1.1
               
               
                  Plantesundhedsdiagnostik på stedet (S)
               
               
                  75 000
               
               
                   
               
               
                   
               
            
                  Foranstaltning 1.2
               
               
                  Undersøgelse af biodiversiteten og nytteorganisationer (R)
               
               
                  40 500
               
            
                  Subtotal
               
               
                   
               
               
                  115 500
               
               
                  46 200
               
               
                  69 300
               
            
                  Fransk Guyana
               
            
                  Foranstaltning 2.1
               
               
                  Modelvarslingssystem vedrørende plantesundhed (R)
               
               
                  110 000
               
               
                   
               
               
                   
               
            
                  Foranstaltning 2.2
               
               
                  Plantesundhedsdiagnostik på stedet (S)
               
               
                  25 000
               
            
                  Subtotal
               
               
                   
               
               
                  135 000
               
               
                  54 000
               
               
                  81 000
               
            
                  Guadeloupe
               
            
                  Foranstaltning 3.1
               
               
                  Etablering af et netværk for undersøgelser af bananfluer (R)
               
               
                  28 000
               
               
                   
               
               
                   
               
            
                  Foranstaltning 3.2
               
               
                  Undersøgelsesrapport om en sygdom og underretning af producenterne om de relevante plantesundhedsricisi (S)
               
               
                  12 000
               
            
                  Foranstaltning 3.3
               
               
                  Information af offentligheden om risikoen for indslæbning af skadegørere (S)
               
               
                  28 000
               
            
                  Foranstaltning 3.4
               
               
                  Indførelse af en metode til biorensning af forurenet jord (R)
               
               
                  15 000
               
            
                  Foranstaltning 3.5
               
               
                  Undersøgelse af mulighederne for integreret bekæmpelse af en skadegører (R)
               
               
                  41 000
               
            
                  Subtotal
               
               
                   
               
               
                  124 000
               
               
                  49 600
               
               
                  74 400
               
            
                  I alt
               
               
                   
               
               
                  374 500
               
               
                  149 800
               
               
                  224 700